Visit Site
Recommended byColombia
శివమ్ దూబే, మోహిత్ శర్మ, అక్షర్ పటేల్, కార్లోస్ బ్రాత్‌వైట్ రూ.5 కోట్ల చొప్పున ధర పలికారు. సన్‌రైజర్స్ హైదరాబాద్ జట్టు సాహాను తిరిగి సొంతం చేసుకుంది. ఇంగ్లాండ్ వికెట్ కీపర్ జానీ బెయిర్ స్టో కూడా ఆరెంజ్ ఆర్మీలో చేరనున్నాడు. యువరాజ్ సింగ్‌ను ముంబై ఇండియన్స్ ప్రాథమిక ధరైన రూ.1 కోటికే దక్కించుకుంది. గప్టిల్‌ను సన్‌రైజర్స్ కొనుగోలు చేసింది. ఆంధ్రా క్రికెటర్ బండారు అయ్యప్పను రూ.20 లక్షలకు ఢిల్లీ క్యాపిటల్స్ కొనుగోలు చేసింది.
లైవ్ అప్‌డేట్స్..
* ఆంధ్రా క్రికెటర్ హనుమ విహారీని దక్కించుకోవడానికి ఢిల్లీ క్యాపిటల్స్ రూ.50 లక్షలకు బిడ్ వేసింది. ముంబైతో పోటీ పడిన ఢిల్లీ అతణ్ని రూ.2 కోట్లకు దక్కించుకుంది.
* షిమ్రాన్ హెట్మెయర్‌ను రూ. 4 .20 కోట్లకు దక్కించుకున్న బెంగళూరు.
* ఆల్‌రౌండర్, విండీస్ కెప్టెన్ కార్లోస్ బ్రాత్‌వైట్‌ను రూ.5 కోట్లకు కొనుగోలు చేసిన కోల్‌కతా నైట్ రైడర్స్. గత ఏడాది బ్రాత్‌వైట్‌ను రూ.2 కోట్లకు కొనుగోలు చేసిన సన్‌రైజర్స్.
* గురు కీరత్ సింగ్‌ను కొనుగోలు చేసిన ఆర్సీబీ.
* ప్రాథమిక ధరను తగ్గించుకున్నా.. యువరాజ్ సింగ్‌ను కొనుగోలు చేయడానికి ఆసక్తి చూపని ఫ్రాంచైజీలు.
* హెన్రిక్యూస్‌ను రూ.1 కోటికి దక్కించుకున్న కింగ్స్ ఎలెవన్ పంజాబ్.
* అక్షర్ పటేల్ కోసం ఢిల్లీ, పంజాబ్ పోటాపోటీ. రూ.5 కోట్లకు దక్కించుకున్న ఢిల్లీ క్యాపిటల్స్.
* జానీ బెయిర్‌స్టోను రూ.2.2 కోట్లకు కొనుగోలు చేసిన సన్‌రైజర్స్.
* వెస్టిండీస్ వికెట్ కీపర్ నికోలస్ పూరాన్‌ను రూ.4.2 కోట్లకు కొనుగోలు చేసిన కింగ్స్ ఎలెవన్ పంజాబ్.
* వృద్ధిమాన్ సాహా కోసం బిడ్ వేసిన సన్‌రైజర్స్ హైదరాబాద్. రూ.1.20 కోట్లకు కొనుగోలు చేసిన హైదరాబాద్.
* గత సీజన్లో రూ.11.5 కోట్లు పలికిన జయదేవ్ ఉనద్కత్. ఈ ఏడాది రూ.1.5 కోట్ల ప్రాథమిక ధరతో వేలానికి. రూ.8.4 కోట్లకు తిరిగి దక్కించుకున్న రాజస్థాన్ రాయల్స్.
* ఇషాంత్ శర్మను రూ.1.10 కోట్లకు సొంతం చేసుకున్న ఢిల్లీ క్యాపిటల్స్.
* లంక పేసర్ లసిత్ మలింగను రూ.2 కోట్లకు కొనుగోలు చేసిన ముంబై ఇండియన్స్.
* భారత పేసర్ మహ్మద్ షమీని రూ.4.80 కోట్లకు సొంతం చేసుకున్న కింగ్స్ ఎలెవన్ పంజాబ్.
* వరుణ్ ఆరోన్‌ను రూ.2.40 కోట్లకు దక్కించుకున్న రాజస్థాన్ రాయల్స్.
* మోహిత్ శర్మను రూ.5 కోట్లు వెచ్చించి కొనుగోలు చేసిన చెన్నై సూపర్ కింగ్స్.
* దేవ్‌దత్ పడిక్కల్‌ను రూ.20 లక్షలకు సొంతం చేసుకున్న రాయల్ ఛాలెంజర్స్ బెంగళూరు.
* అన్మోల్‌ప్రీత్ సింగ్‌ను రూ.80 లక్షలకు కొనుగోలు చేసిన ముంబై ఇండియన్స్.
* సర్ఫరాజ్ ఖాన్‌ను రూ.25 లక్షలకు సొంతం చేసుకున్న కింగ్స్ ఎలెవన్ పంజాబ్.
* శివమ్ దూబేను కోసం పోటీపడిన ఫ్రాంచైజీలు. రూ.20 లక్షల ప్రాథమిక ధరతో వేలానికి వచ్చి.. రూ.5 కోట్లకు అమ్ముడుపోయిన దూబే. యువ ఆల్‌రౌండర్‌ను దక్కించుకున్న బెంగళూరు.
* రూ.20 లక్షల ప్రాథమిక ధరతో వేలానికి వచ్చి.. రూ.8.40 కోట్లకు అమ్ముడుపోయిన వరుణ్ చక్రవర్తి. తమిళనాడు మిస్టరీ స్పిన్నర్ దక్కించుకున్న కింగ్స్ ఎలెవన్ పంజాబ్ . తమిళనాడు ప్రీమియర్ లీగ్‌లో మధురై పాంథర్స్ తరఫున అద్భుత ఆటతీరు కనబర్చిన వరుణ్. విజయ్ హజారే ట్రోఫీలో 9 మ్యాచ్‌ల్లో 22 వికెట్లు తీసిన వరుణ్.. వైవిధ్యంగా బంతుల్ని విసరగలడు.
* అంకుశ్ బెయిన్స్‌ను రూ.20 లక్షలకు దక్కించుకున్న ఢిల్లీ క్యాపిటల్స్.
* నాథూ సింగ్‌ను రూ.20 లక్షలకు సొంతం చేసుకున్న ఢిల్లీ క్యాపిటల్స్.
* ఆస్ట్రేలియా బ్యాట్స్‌మెన్ ఉస్మాన్ ఖవాజాను కొనుగోలు చేయని ఫ్రాంచైజీలు.
* దక్షిణాఫ్రికా టీ20 బ్యాట్స్‌మెన్ కాలిన్ ఇన్‌గ్రామ్ కోసం ఫ్రాంచైజీల పోటాపోటీ. రూ.6.40 కోట్లకు దక్కించుకున్న ఢిల్లీ క్యాపిటల్స్. చివర వరకూ పోటీ పడ్డ సన్‌రైజర్స్.
* హషీమ్ ఆమ్లా, ఏంజెలో మాథ్యూస్, షాన్ మార్ష్ పట్ల ఆసక్తి చూపని ఫ్రాంచైజీలు.
* ఇంగ్లాండ్ యువ క్రికెటర్ సామ్ కర్రాన్‌ కోసం ఫ్రాంచైజీల పోటాపోటీ. రూ.7.20 కోట్లకు కొనుగోలు చేసిన కింగ్స్ ఎలెవన్ పంజాబ్. ఈ సీజన్లో ఇప్పటి వరకూ అత్యధిక ధర పలికిన ఓవర్సీస్ ఆటగాడు ఇతడే. భారత్‌తో జరిగిన టెస్టు సిరీస్‌లో మెరిసిన కర్రాన్.
* హెన్రిక్ క్లాసెన్‌ను రూ.50 లక్షలకు దక్కించుకున్న రాయల్ ఛాలెంజర్స్ బెంగళూరు.
* బరీందర్ శ్రాన్‌ను రూ.3.40 కోట్లకు కొనుగోలు చేసిన ముంబై ఇండియన్స్.
* ల్యాకీ ఫెర్గ్యుసన్‌ను రూ.1.6 కోట్లకు కొనుగోలు చేసిన కోల్‌కతా నైట్ రైడర్స్.
* షెర్ఫేన్ రూథర్‌ఫర్డ్‌ను రూ.2 కోట్లకు కొనుగోలు చేసిన ఢిల్లీ క్యాపిటల్స్.
* అన్రిక్ నోర్జేను రూ.20 లక్షలకు దక్కించుకున్న కోల్‌కతా నైట్ రైడర్స్.
* ఒషానే థామస్‌ను రూ.1.10 కోట్లకు కొనుగోలు చేసిన రాజస్థాన్.
* హర్డస్ విల్జోయెన్‌ను రూ.75 లక్షలకు దక్కించుకున్న పంజాబ్.
* హిమ్మత్ సింగ్‌ను రూ.65 లక్షలకు కొనుగోలు చేసిన బెంగళూరు.
* నిఖిల్ నాయక్‌ను రూ.20 లక్షలకు సొంతం చేసుకున్న కోల్‌కతా.
* అర్షదీప్ సింగ్‌ను రూ.20 లక్షలకు దక్కించుకున్న పంజాబ్.
* హార్రీ గుర్నేను రూ.75 లక్షలకు కొనుగోలు చేసిన కోల్‌కతా నైట్ రైడర్స్.
* పంకజ్ జైస్వాల్‌ను రూ.20 లక్షలకు సొంతం చేసుకున్న ముంబై ఇండియన్స్.
* మిలింద్ కుమార్‌ను రూ.20 లక్షలకు దక్కించుకున్న బెంగళూరు.
* దర్శన్ నాల్కండేను రూ.30 లక్షలకు కొనుగోలు చేసిన పంజాబ్
* శశాంక్ సింగ్‌ను రూ.30 లక్షలకు కొనుగోలు చేసిన రాజస్థాన్.
* వికెట్ కీపర్ ప్రభ్‌సిమ్రాన్ సింగ్‌ కోసం ఫ్రాంచైజీల పోటాపోటీ. రూ.20 లక్షల ప్రారంభ ధరతో వేలంలోకి.. రూ.4.8 కోట్లకుకొనుగోలు చేసిన కింగ్స్ ఎలెవన్ యాజమాన్యం. పంజాబ్ అండర్-23 అంతర్ జిల్లా పోటీల్లో 298 పరుగులు చేసిన సింగ్.
* రిసిక్ దార్‌ను రూ.20 లక్షలకు కొనుగోలు చేసిన ముంబై.
* పృథ్వీ రాజ్ యర్రాను రూ.20 లక్షలకు దక్కించుకున్న కోల్‌కతా నైట్ రైడర్స్.
* లియామ్ లివింగ్‌స్టోన్‌ను రూ.50 లక్షలకు కొనుగోలు చేసిన రాజస్థాన్.
* కీమో పాల్‌ను రూ.50 లక్షలు సొంతం చేసుకున్న ఢిల్లీ క్యాపిటల్స్.
* ప్రయాస్ రాయ్ బర్మన్‌ను రూ. 1.50 కోట్లకు దక్కించుకున్న బెంగళూరు.
* అగ్నివేశ్ అయాచీని రూ. 20 లక్షలకు సొంతం చేసుకున్న కింగ్స్ ఎలెవన్
* హర్‌ప్రీత్ బ్రార్‌ను రూ. 20 లక్షలకు సొంతం చేసుకున్న కింగ్స్ ఎలెవన్
* మార్టిన్ గప్టిల్‌ను రూ.1 కోటికి దక్కించుకున్న సన్‌రైజర్స్.
* యువరాజ్ సింగ్‌ను రూ.1 కోటికి సొంతం చేసుకున్న ముంబై ఇండియన్స్
* అక్షదీప్ నాథ్‌ను రూ.3.6 కోట్లకు కొనుగోలు చేసిన బెంగళూరు.
* జలజ్ సక్సేనాను రూ.20 లక్షలకు సొంతం చేసుకున్న ఢిల్లీ క్యాపిటల్స్
* మురుగన్ అశ్విన్‌ను రూ.20 లక్షలకు దక్కించుకున్న పంజాబ్
* రుతురాజ్ గైక్వాడ్‌ను రూ.20 లక్షలకు కొనుగోలు చేసిన చెన్నై
* శుభ్‌మన్ రంజానేను రూ.20 లక్షలకు సొంతం చేసుకున్న రాజస్థాన్
* జోయ్ డెన్లీని రూ.1 కోటికి లక్షలకు దక్కించుకున్న కోల్‌కతా
* ఆంధ్రా క్రికెటర్ బండారు అయ్యప్పను రూ.20 లక్షలకు కొనుగోలు చేసిన ఢిల్లీ క్యాపిటల్స్
* శ్రీకాంత్ ముదేను రూ.20 లక్షల ప్రాథమిక ధరకే సొంతం చేసుకున్న కోల్‌కతా
* మనన్ వోహ్రాను రూ.20 లక్షల ప్రాథమిక ధరకే కొనుగోలు చేసిన రాజస్థాన్ రాయల్స్
* ఆస్టన్ టర్నర్‌ను రూ.50 లక్షలకు దక్కించుకున్న రాజస్థాన్ రాయల్స్
* రియాన్ పరాగ్‌ను రూ.20 లక్షలకు కొనుగోలు చేసిన రాజస్థాన్.
అత్యధిక ధర పలికిన ఆటగాళ్లు..
⇢ జయదేవ్ ఉనద్కత్ - రూ.8.40 కోట్లు (రాజస్థాన్ రాయల్స్)
⇢ వరుణ్ చక్రవర్తి - రూ.8.40 కోట్లు (కింగ్స్ ఎలెవన్ పంజాబ్)
⇢ సామ్ కర్రాన్ - రూ.7.2 కోట్లు (కింగ్స్ ఎలెవన్ పంజాబ్)
⇢ కాలిన్ ఇన్‌గ్రామ్ - రూ.6.4 కోట్లు (ఢిల్లీ క్యాపిటల్స్)
⇢ శివమ్ దూబే - రూ.5 కోట్లు (రాయల్ ఛాలెంజర్స్ బెంగళూరు)
⇢ మోహిత్ శర్మ - రూ.5 కోట్లు (చెన్నై సూపర్ కింగ్స్)
⇢ అక్షర్ పటేల్ - రూ.5 కోట్లు (ఢిల్లీ క్యాపిటల్స్)
⇢ కార్లోస్ బ్రాత్‌వైట్ - రూ.5 కోట్లు (కోల్‌కతా నైట్ రైడర్స్)
⇢ ప్రభ్‌సిమ్రాన్ సింగ్‌ - రూ.4.8 కోట్లు (కింగ్స్ ఎలెవన్ పంజాబ్)
⇢ మహ్మద్ షమీ - రూ.4.8 కోట్లు (కింగ్స్ ఎలెవన్)
⇢ నికోలస్ పూరాన్ - రూ.4.2 కోట్లు ( కింగ్స్ ఎలెవన్ పంజాబ్)
⇢ షిమ్రోన్ హెట్మేయర్ - రూ. 4.2 కోట్లు (బెంగళూరు)
⇢ వరుణ్ ఆరోన్ - రూ.2.4 కోట్లు (రాజస్థాన్ రాయల్స్)
⇢ లసిత్ మలింగ - రూ.2 కోట్లు (ముంబై ఇండియన్స్)
⇢ హనుమ విహారీ - రూ.2 కోట్లు (ఢిల్లీ క్యాపిటల్స్)
అత్యధిక బేస్ ప్రైజ్ రూ.2 కోట్లు ఉండగా.. ఈ కేటగరిలో 10 మంది ఆటగాళ్లు మాత్రమే ఉన్నారు. అత్యధిక ధర ఉన్న ఈ కేటగిరీలో ఒక్క భారత ఆటగాడు కూడా లేకపోవడం గమనార్హం. రూ.1.5 కోట్ల బేస్ ప్రైజ్ కేటగిరీలో 10 మంది ఆటగాళ్లు ఉండగా.. భారత్ నుంచి జయదేవ్ ఉనద్కత్ మాత్రమే ఈ జాబితాలో ఉన్నాడు. కోటి రూపాయల కేటగిరీలో 19 మంది ఆటగాళ్లు ఉండగా.. యువీ సహా నలుగురు భారత ఆటగాళ్లు ఈ కేటగిరీలో తమ అదృష్టాన్ని పరీక్షించుకోనున్నారు.
ఈసారి ఐపీఎల్ వేలంలో సన్‌రైజర్స్ ఐదుగురు ఆటగాళ్లను దక్కించుకునే వీలుంది. గత సీజన్లో ఆడిన 17 మంది ఆటగాళ్లను సన్‌రైజర్స్ రిటైన్ చేసుకుంది. శిఖర్ ధావన్ బదులుగా ముగ్గురు ఆటగాళ్లను దక్కించుకుంది. గత సీజన్లో రన్నరప్‌గా నిలిచిన సన్‌రైజర్స్.. వేలంలో ముగ్గురు భారత ఆటగాళ్లు, ఇద్దరు విదేశీ ఆటగాళ్లను కొనుగోలు చేయగలదు. ఈ ఫ్రాంచైజీ గరిష్టంగా రూ.9.70 కోట్లు ఖర్చు చేయొచ్చు.
డిఫెండింగ్ ఛాంపియన్స్ చెన్నై సూపర్ కింగ్స్ దాదాపు జట్టు మొత్తాన్ని తనతోనే అట్టిపెట్టుకుంది. ఈసారి వేలంలో చెన్నై జట్టు ఇద్దరు భారత ఆటగాళ్లను కొనుగోలు చేయగలదు. ఆ ఫ్రాంచైజీ దగ్గర బిడ్డింగ్ కోసం రూ.8.4 కోట్లు ఉన్నాయి.
ఐపీఎల్ ఆరంభం నుంచి వేలం ప్రక్రియను నిర్వహించిన రీచర్డ్ మ్యాడ్లీ సేవలను ఈ ఏడాది బీసీసీఐ వద్దనుకుంది. అతడి స్థానంలో హుగ్ ఎడ్మేడ్స్‌ 2019 ఐపీఎల్ వేలం ప్రక్రియను నిర్వహిస్తున్నారు. హేగ్‌కి వేలం నిర్వహణలో 30 ఏళ్ల అనుభవం ఉంది. 1984 నుంచి ఆయన వేలం ప్రక్రియలో పాల్గొంటున్నారు. ఐపీఎల్ ప్రారంభం నుంచి సేవలు అందించిన తనను సింగిల్ లైన్ మెయిల్ ద్వారా తొలగించడం పట్ల రీచర్డ్ మ్యాడ్లీ నొచ్చుకున్నాడు. బీసీసీఐ తనకు కనీసం థ్యాంక్స్ కూడా చెప్పలేదని వాపోయాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.